***Proiect***

**GUVERNUL REPUBLICII MOLDOVA**

H o t ă r î r e nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_

Chişinău

**Cu privire la modificarea şi completarea anexei nr.1 la**

**Hotărîrea Guvernului nr. 1372 din 23 decembrie 2005**

-------------------------------------------------------------------------------------

În temeiul articolului 5 din Legea nr.1585-XIII din 27 februarie 1998 cu privire la asigurarea obligatorie de asistenţă medicală (Monitorul Oficial al Republicii Moldova, 1998, nr.38-39, art. 280), cu modificările şi сompletările ulterioare, Legii fondurilor asigurării obligatorii de asistenţă medicală pe anul 2010 nr.128-XVIII din 23 decembrie 2009 (Monitorul Oficial al Republicii Moldova, 2009, nr.193-196, art. 615), Legii nr. 1402-XIII din 16 decembrie 1997 privind sănătatea mintală (Monitorul Oficial al Republicii Moldova, 1998, nr.44-46, art. 310), cu modificările şi completările ulterioare, articolelor 18 şi 181 al Legii nr.1456-XII din 25 mai 1993 cu privire la activitatea farmaceutică (Monitorul Oficial al Republicii Moldova, 1993, nr.7, art. 210), Guvernul HOTĂRĂŞTE:

1. Anexa nr.1 la Hotărîrea Guvernului nr. 1372 din 23 decembrie 2005 „Cu privire la modul de compensare a medicamentelor în condiţiile asigurării obligatorii de asistenţă medicală” (Monitorul Oficial al Republicii Moldova, 2005, nr.176-181, art. 1477), cu modificările ulterioare, se modifică şi se completează după cum urmează:
2. **Punctul 6 va avea următorul cuprins:**  „Dreptul de a prescrie medicamente compensate îl au doar medicii de familie din cadrul instituţiilor prestatoare de servicii medicale primare (în continuare - prestatori), medicii neurologi, medicii psihiatri şi medicii endocrinologi din instituţiile, care au încheiat contracte de acordare a asistenţei medicale cu Compania”.
3. **La punctul 7**, după sintagma „medicilor de familie” se include sintagma „medicilor endocrinologi”;
4. **La punctul 8**, după sintagma „Medicii de familie” se include sintagma „medicii endocrinologi”;
5. **Punctul 9** va avea următorul cuprins: „9. Medicamentele compensate, incluse în listă (cu excepţia medicamentelor psihotrope, anticonvulsivante şi antidiabetice injectabile) se prescriu numai de către medicul de familie persoanelor înregistrate la medicul de familie în modul stabilit, la prezentarea actului de identitate şi, după caz, a poliţei de asigurare obligatorie de asistenţă medicală valabile. Prescrierea medicamentelor psihotrope, incluse în listă, se efectuează de către medicul psihiatru şi/sau medicul de familie, după caz. Prescrierea medicamentelor anticonvulsivante, incluse în listă, se efectuează de către medicul neurolog, medicul psihiatru şi/sau medicul de familie, după caz. Prescrierea medicamentelor antidiabetice injectabile, incluse în listă, se efectuează de către medicul endocrinolog şi/sau medicul de familie, după caz. Medicamentele compensate se prescriu conform principiului teritorial, în corespundere cu prevederile legislaţiei în vigoare”;
6. **La punctul 11**: după sintagma „Medicul de familie” se include sintagma „medicul endocrinolog”;
7. **Punctul 12** va avea următorul cuprins: „Prescrierea medicamentelor compensate se efectuează conform indicaţiilor medicale şi recomandărilor pentru tratamentul medicamentos în condiţii de ambulator al pacienţilor aflaţi în evidenţa medicului de familie şi/sau a medicului endocrinolog, medicului psihiatru sau a medicului neurolog, conform actelor normative aprobate de Ministerul Sănătăţii şi Companiei Naţionale de Asigurări în Medicină.”
8. **La punctul 14 şi punctul 15** după sintagma „medicul de familie,” se include sintagma „medicul endocrinolog, medicul neurolog şi medicul psihiatru”;
9. **Punctul 16** va avea următorul cuprins: „După completarea formularului reţetei, medicul de familie şi/sau medicul endocrinolog, medicul neurolog, medicul psihiatru, după caz, va detaşa exemplarele 1 şi 2 ale reţetei şi le va înmîna persoanei înregistrate la medicul de familie pentru prezentare la farmacie.”
10. **La punctul 17**, după sintagma „medicul de familie” se include sintagma „medicul endocrinolog”;
11. **La punctul 25** şi **punctul 26** după sintagma „medicii de familie” se include sintagma „medicii endocrinologi”;

**Prim-ministru VLADIMIR FILAT**

Contrasemnează:

Ministrul sănătăţii Andrei Usatîi

Ministrul finanţelor Veaceslav Negruţa